text: Brand brudt ud i nyt rådhus 
  17 maj 2018 kl. 12.10
  Der er nu kontrol over en brand på det nye rådhus i Vejen, der udvikler en del røg.
  
  Torsdag eftermiddag er der udbrudt brand i Vejens nye rådhus, der er under opførsel. Det oplyser Syd- og Sønderjyllands Politi.
  - Det er noget isoleringsmateriale i kælderens gulv, der brænder. Det udvikler en del røg, men der er ved at være kontrol over det. Vi er på stedet for at guide trafikken, siger vagtchef ved Syd- og Sønderjyllands Politi, Nikolaj Holmkjær, til TV SYD. 
  Røgen stiger lige op i luften, og det er derfor ikke nødvendigt at holde sig indendøre, oplyser politiet. 
  Der vil være trafikale udfordringer det næste stykke tid. Politiet råder derfor folk til at finde alternative ruter udenom byen.
  Videoen herunder er fra Snapchat, hvor en bruger har filmet branden.
  
  
  